Korg

Korg Corporation er et japansk multinasjonalt firma som produserer elektroniske musikkinstrumenter.
Det ble grunnlagt i 1962 av Tsutomu Kato og Tadashi Osanai, under navnet Keio Electronic Laboratories (京王技術研究所) fordi kontorene lå i nærheten av Keio-toglinjen i Tokyo, og Keio kan settes sammen av de første bokstavene i navnene Kato og Osanai.
Før han startet firmaet, drev Kato en nattklubb. Osanai hadde utdannelse fra Universitetet i Tokyo, og ble regnet som en dyktig trekkspiller. Han opptrådte jevnlig på Katos klubb, akkompagnert av en Wurlitzer Sideman rytmeboks.
Han var ikke fornøyd med rytmeboksen, og overtalte derfor Kato til å finansiere forsøkene hans på å lage en bedre boks.
Korgs første produkt, sluppet i 1963, var en elektromekanisk rytmeenhet kalt Disc Rotary Electric Auto Rhythm machine Donca matic DA-20. På grunn av suksessen med DA-20, lanserte de en ny versjon av rytmemboksen uten bevegelige deler, DE-20, i 1966.
I 1967 tok ingeniøren Fumio Mieda kontakt med Kato. Mieda ville bygge elektriske tangentinstrumenter. Kato ble imponert av Miedas entusiasme, og ba ham bygge en prototype. 18 måneder senere hadde Mieda et programmerbart orgel klart. Keio solgte orgelet under navnet Korg, en kombinasjon av «Keio» og «organ» (orgel).
Keios orgelprodukter var populære gjennom 1960-årene og tidlig i 1970-årene, men da de begynte å merke konkurransen fra andre store orgelprodusenter, bestemte Kato seg for å bruke orgelteknologien til å bygge et keyboard for synthesizer-markedet, som på den tiden var en nisje. Keios første synthesizer, MiniKorg, ble dermed sluppet i 1973.
Etter suksessen med MiniKorg, bestemte Keio seg for å produsere flere rimelige synthesizer-modeller gjennom 1970- og 80-årene under navnet Korg.
Korg har også forgrenet seg til utstyr for musikkopptak og effekter for elektriske gitarer, med en viss suksess.
Yamaha Corporation har alltid vært en partner med Korg, og supplert dem med elektroniske og mekaniske deler. I 1987, rett før lanseringen av M1 Music Workstation, fikk Yamaha aksjemajoritet hos Korg. Kato hadde skissert opp vilkårene før dette skjedde, og firmaene fortsatte å utvikle produktlinjene sine uavhengig og konkurrere på markedet. Etter de følgende fem veldig fruktbare årene, hadde Kato nok penger til å kjøpe mesteparten av Yamahas aksjer tilbake i 1993.


== Tidslinje for de viktigste produktene ==
1963 – Donca-Matic DA-20
1966 – Donca-Matic DE-20
1973 – Korg Mini-Korg 700
1975 – Korg WT-10: Verdens første håndholdte elektroniske stemmeapparat
1975 – Korg Maxi-Korg 800DV
1977 – Korg PS-3100,3200,3300
1978 – Korg MS-10/MS-20
1978 – Korg VC-10 Vocoder
1979 – Korg m500 Micro Preset
1979 - Korg Delta-DL50
1980 – Korg Mono/Poly
1981 – Korg Polysix
1983 – Korg Poly-61: Etterfølgeren til Polysix med digitalt styrte analoge oscillatorer; Korgs første «skruknappløse» synthesizer
1983 – Korg Poly-800: Den første fullt programmerbare synthesizeren som ble solgt for under 1000 USD, utmerket seg med å bruke digitalt styrte analoge oscillatorer og dele et enkelt filter for alle åtte stemmer
1983 – Korg SAS-20: Dette var Korgs første keyboard med en innebygget datamaskin som analyserte melodien som ble spilt, og genererte et komplekst akkompagnement. Dette var verdens første auto-akkompagnement-funksjon av sitt slag som ble bygget inn i et keyboard. Et mer tradisjonelt akkordgjenkjenningssystem fantes også på SAS-20.
1985 – Korg DW-8000: 8-stemt polyfonisk, brukeren valgte to digitale bølgeformer av 16 tilgjengelige. Hadde et analogt filter.
1985 – SuperDrums og SuperPercussion: Rimelige digitale trommemaskiner
1986 – Korg DSS-1: Keyboard med sampler, og additiv syntese. Noen likheter med DW8000.
1988 – Korg M1: PCM rompler (inneholder samples i ROM) med innebygde effekter og sequencer.
1989 – Korg T-serien (T1/T2/T3): Noen forbedringer på M1 og flere funksjoner.
1990 – Korg O1/W: PCM rompler med flere samples og effekter enn M1
1990 – Korg Wavestation
1993 – Korg X3 / Korg X2 / Korg X3R
1993 – Korg i3 Interactive Music Workstation
1994 – Korg X5
1994 – Korg i2
1995 – Korg i1
1995 – Korg i4S: («S» står for speakers, altså «høyttalere»). Dette keyboardet var som en i3 med høyttalere, men med færre funksjoner.
1995 – Korg i5S: Dette var en mindre versjon av i4S, med plast-chassis og færre funksjoner. Noen nye lyder var lagt til.
1995 – Korg i5M: Spesifikasjoner lik i5S, men uten forsterker, tangentbord eller joystick. Denne ble populær blant trekkspillere.
1995 – Korg ih
1996 – Korg Prophecy
1996 – Korg Trinity
1996 – Korg N364/264
1996 – Korg X5D
1997 – Korg Z1: Kom med den nye teknologien MOSS (Multi-Oscillator Synthesis System)
1997 – Korg iX300: Uten høyttalere.
1998 – Korg iS40
1998 – Korg iS50: En billigere versjon av iS40, men med nesten alle funksjonene.
1998 – Korg i30
1999 – Korg Triton
1999 – Korg Kaoss Pad, Electribe dance-synthesizere
1999 – Korg i40M
1999 – Korg iS35
1999 – Korg iS50B
2000 – Korg MS-2000
2000 – Korg Pa80
2000 – Korg Pa60
2001 – Korg KARMA
2001 – Korg Triton Studio
2002 – Korg MicroKorg: En kompakt versjon av MS-2000
2002 – Korg Triton LE
2003 – Korg Pa1X Pro
2003 – Korg MS-2000B og Korg MS-2000BR
2003 – Korg microKONTROL: portabel MIDI-keyboardkontroller
2004 – Korg Legacy Collection: Med programvareemulering av tre berømte Korg-synther: MS-20, Polysix og Wavestation.
2004 – Korg Pa1X
2004 – Korg Pa50
2004 – Korg Triton Extreme
2005 – Korg Oasys
2006 – Korg TR
2006 – Korg Radias
2006 – Korg PadKontrol
2006 – Korg Kaoss Pad 3
2006 – Korg MicroX
2006 – Korg X50
2007 – Korg M3
2007 – Korg R3
2011 – Korg Kronos


== Eksterne lenker ==
Offisielt nettsted 
(en) Korg – kategori av bilder, video eller lyd på Commons